钦定古今图书集成/理学汇编/文学典/第070卷 > 杨寘
## 钦定古今图书集成/理学汇编/文学典/第070卷 > 杨寘

按《宋史孙唐卿传》：“寘字审贤，察之弟，少有隽才，庆历
二年，举进士，京师，试国子监、礼部，皆第一。既试崇政
殿，帝临轩启封，见名，喜动于色，谓辅臣曰：‘杨寘也’。遂
擢第一，公卿称贺，为得人。授将作监丞，通判颍州。未
至官，持母丧，病羸卒，特诏赙恤其家。先是，其友梦寘
作龙首山人，寘自谓‘龙首，我四冠多士，山人无禄位
之称，我其终是乎’？”已而果然。